Redacția StartupCafe.ro
Gigantul tech american ar putea intra în mod oficial pe piața de telefoane din România prin dispozitivul Pixel 8a, potrivit News.ro.
Etichetele electronice de garanţie pregătite de Google pentru smartphone-ul Pixel 8a şi văzute de cei de la Android Authority au în vedere 10 ţări noi, printre care şi România.
Acest lucru poate însemna că Google ar putea vinde pe căi oficiale în ţara noastră următorul smartphone, Pixel 8a. Acesta ar deveni primul produs din serie vândut oficial în România.
Pe lângă România, Pixel 8a va intra oficial şi în Republica Cehă, Finlanda, Ungaria, Lituania, Letonia, Polonia, Slovacia şi Slovenia.
Din câte se pare, Pixel 8a se va baza pe chipset-ul Tensor G3, care va aduce sporuri marginale de performanţă şi va avea un ecran OLED de 6,1 inch cu rată de refresh 120Hz.
Nu vor exista upgrade-uri importante pe partea foto. În schimb, va fi introdus suportul pentru ieşirea video DisplayPort.
Smartphone-ul Pixel 8a ar putea fi prezentat oficial la Google I/O, eveniment care debutează pe 14 mai.